Trondheim, 28.6.2018

# Sluttrapport, NTNU Toppundervisning: studentaktiv læring gjennom bedriftssimulering i finansfagene – forprosjekt

Prosjekt ble gjennomført i samsvar med handlingsplanen i søknaden:

* **Behovsanalysen** ble gjennomført. Det ble særlig lagt vekt på dialog med finansfaglige miljøer ved andre universiteter for å danne en konsensus rundt behovet for simulatoren.
* **Kravspesifikasjoner** ble påbegynt gjennom en felles workshop med NTNU, Nord Universitet og Hubro Education, og ble deretter utarbeidet av studentassistenten ved NTNU.
* **Planlegging av videreføring** er gjort. Utviklingspartner Hubro Education AS har i løpet av perioden mottatt finansiering fra Innovasjon Norge til videre utvikling, hvor NTNUs Institutt for Industriell Økonomi og Teknologiledelse vil være en partner sammen med Nord Universitet.
* **Tilpassing** av Hubro Business Simulation har blitt gjort etter kravspesifikasjonene nevnt over. Dette inkluderer spesielt videreutvikling av regnskapsmodulene i programmet, som vil inneholde og presentere dataene som vil trengs for å gjøre analyser av de virtuelle bedriftene i finanssimulatoren.

Neste viktige aktivitet for prosjektet vil være en test av tidlige utgaver av programvaren i Q4 2018, hvor undertegnede vil gjennomgå programvaren og gi faglige tilbakemeldinger. Utviklingen er antatt å løpe ut 2020, for deretter å tas i bruk fast i undervisningen.

På vegne av Institutt for Industriell Økonomi og Teknologiledelse takker jeg igjen for støtten til prosjektet.

Med vennlig hilsen

Sjur Westgaard

Professor

NTNU Institutt for Industriell Økonomi og Teknologiledelse